Undama

Undama on küla Hiiu maakonnas Hiiumaa vallas Kärdla ja Käina vahel. Kuni 2017. aasta Eesti omavalitsuste haldusreformini kuulus küla Pühalepa valda.

Undama piirneb põhjas Vilivalla, läänes Tammela, lõunas Kaasiku, idas Viilupi ja kirdes Suuremõisa külaga.

Nimi
Paul Ariste pakkus kohanime päritoluks soome isikunime Untamo ’unine, uimane isik’, ’unelev ja unistav isik’. Arvo Meri arvas kohanime aluseks muinassoome isikunime Untama, mida ta seostab mitme eesti kohanimega. Kohanime on esmamainitud 1688 kujul Undama.

Loodus
Küla idaosas asub Undama soo hoiuala, kus ajalooliselt asusid Undama järved. Küla keskosa läbib Vilivalla peakraav.

Elanike arv
Külas elas 2011. aasta rahvaloenduse andmetel 15 inimest. Küla kõik elanikud olid eestlased.
 Elanike arv  Aasta19 195915  197019 200015  201111 2021

Talud 

Undama ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Jaagu  Saar 2  Järve  Karrus 3  Laasi  Laur 4 Nuudi   Lilleõis, Nurk, Tamm 5   Simuna  Rammus 6  Tõnise  Arusoo

Ajalugu 
Undama kuulus ajalooliselt Hiiu-Suuremõisa mõisa alla. 1688 elasid mõisas talunikud Undama Wehe pert ja Undama Diederich. Läänemaa 1725–1726 adramaarevisjoni alusel elasid külas talunikud Undama Peter, Undama Pawell ja Undama Knuth.

1835 oli külas neli talu, mille elanikud said omale perekonnanimedeks nimed: Karrus, Kättis, Lunt, Marrima, Pöial (Peujall), Sauer ja Terras.Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

Undama kuulus 1977–1997 Vilivalla koosseisu.

Taristu 
Küla läbib idast põhja Tammela–Hellamaa tee, kust algab küla läbiv külatee.

Kultuur 
Undamast pärines hilisem ajakirjanik Endel Saar.

Vaata ka
Eesti külade loend

Viited

 Kirjandus 
Endel Saar. "Metsakülade keskel." Hiiu Leht. Alates 22. maist 2009

Kategooria:Hiiumaa valla külad